text: Danmark hæver SU-støtten til mindretallets unge i Sydslesvig
  18 maj 2017 kl. 13.21
  Nu er der penge på vej fra Danmark til studerende i det danske mindretal i Sydslesvig.
  Torsdag ved.14-30-tiden blev partierne bag SU-ordningen på Christiansborg enige om at sidestille de sydslesvigske studerende med de danske. Nu får de SU i tre år, ligesom danske studerende gør, når de er fyldt 18 år. Hidtil har de kun fået i to år syd for grænsen.
  Det var Kolding-politikeren Chr. Rabjerg Madsen, Soc.dem., som skubbede beslutningen frem til vedtagelse på dagens møde i forligskredsen, som består af samtlige partier på Christiansborg minus Enhedslisten og alternativet.
  Chr. Rabjerg Madsen, Soc.dem.: "enhver sidestilling mellem dem og moderlandet er en styrkelse af vore relation"
  - Vi har en forpligtelse over for det danske mindretal i Sydslesvig, og enhver sidestilling mellem dem og moderlandet er en styrkelse af vore relation, siger Chr. Rabjerg Madsen til TV SYD.
  Det er eleverne på mindretallets to gymnasier i Flensborg og Slesvig, som kan glæde sig til det ekstra år med penge fra Statens uddannelsesstøtte. I følge Uddannelses- og Forskningsministeriet koster dagens aftale i omegnen af 100.000 kr.
  